مراکش‌ده لیسه‌لردکی بعضی درس‌لرین فرانسیزجا درس اوخودولما‌سینی نظرده توتان "اگیتیم اصلاحاتی" قانون لاییحه‌سی، نماینده‌لر مجلیسینده قبول ائدیلیب.
میللی اگیتیم ناظیرلیگی حاضیرلانان لاییحه‌دکی موباحیثه‌لی 2-جی ماده، نماینده‌لر مجلیسینده، کوالیسیون اورتاغی عدالت و قالیخینما پارتیسی (PJD) دیشیندا، حکومت قانادی عضو‌لری‌نین چوخو و بعضی موخالیف پارتی‌لرین سس‌لری ایله قبول ائدیلیب.
قانون لاییحه‌سینده یئر آلان پول‌سوز اگیتیم و ایستیخداما دایر ماده‌لر داها اوّل قبول اولونموشدو، آنجاق خاریجی دیل و یا دیل‌لردکی اگیتیم ماده‌سی مسئله‌سینده بیر مدت‌دیر کی، موباحیثه‌لر گئدیردی.
اگیتیم پروسه‌سینده بعضی درس‌لرین فران‌سیزجا ایشلنمه‌سی تکلیفینه بعضی همکارلار، پئداقوق‌لار و اینتئللکتوئل‌لرین یاناشی، بیر چوخ سیاسی ده اعتراض گؤستریر.
مراکش، اگیتیمین عربجهلشدیرمه‌سینه ایستیقامتین‌دکی سیاستی 1977ده منیمسمیشدی. آنجاق علم، تکنولوژی و ریاضیات درس‌لری 1990‌لی ایللرین باشینا قدر لیسه‌لرده فرانسیزجا کیمی اؤیردیلمه‌یه داوام ائتدی. تکنیکی، ایقتیصاد، طیب و موهندیس‌لیک فاکولته‌لرینده اگیتیمین فرانسیزجا داوام ائتدیگی اؤلکه‌ده، لیسه اگیتیمی باشا چاتانا قدر بوتون درس‌لرین عربجه‌شدیریلمسی قراری آلینیب.
اؤلکه‌ده اگیتیمین یئنی‌دن فرانسیزجالاشدیریلماسی ماجراسی ایسه میللی اگیتیم ناظیری راشید بن موختارین نوامبر 2015ده وئردیگی سرنجاملا گوندمه گلدی.
سؤز قونوسو سرنجام، اگیتیم درسلری ایچیندکی‌ قاریشیقلیغین آرا‌دان قالدیریلماسی، خصوصیله ده پئشه اگیتیم وئرن مکتب‌لردکی اگیتیم بوتؤو‌لوگونون تامین اولونماسی اوچون 2016-2017 درس ایلین‌دن اعتباراً، لیسه‌لرین علم، مکانیکی و الکترونیک تکنولوژی‌لری حیسه‌لرین‌دکی ریاضیات و فن علم‌لری درس‌لری‌نین فران‌سیزجا اؤیردیلمه‌سینی نظرده توتوردو.
مراکش آنایاساسینا گؤره، اؤلکه‌نین ایکی رسمی دیلی وار. بون‌لار، عرب و بربریجه. دولتین وظیفه‌لری آراسیندا دیلین ایستیفاده ائدیلمه‌سی، گلیشدیریلمه‌سی و قورونماسی دا وار.
